Proposta għal regolament tal-Parlament Ewropew u tal-Kunsill li temenda ir-regolament tal-Kunsill (KE) Nru 1172/98 dwar prospetti ta' l-istatistika rigward it-trasport ta' merkanzija bit-triq, għal dak li għandu x’jaqsam mal-ħiliet ta’ twettiq mogħtija lill-Kummissjoni - Aġġustament għall-proċedura regolatorja bi skrutinju /* KUMM/2007/0778 finali - COD 2207/0269 */





[pic] | KUMMISSJONI TAL-KOMUNITAJIET EWROPEJ | Brussel 6.12.2007 KUMM(2007) 778 finali 2007/0269 (COD) Aġġustament għall-proċedura regolatorja bi skrutinju Proposta għal REGOLAMENT TAL-PARLAMENT EWROPEW U TAL-KUNSILL li temenda ir-Regolament tal-Kunsill (KE) Nru 1172/98 dwar prospetti ta' l-istatistika rigward it-trasport ta' merkanzija bit-triq, għal dak li għandu x’jaqsam mal-ħiliet ta’ twettiq mogħtija lill-Kummissjoni (preżentata mill-Kummissjoni) MEMORANDUM TA’ SPJEGAZZJONI 1. IL-KUNTEST TAL-PROPOSTA 1.1 Riforma tal-proċeduri tal-komitoloġija Id-Deċiżjoni tal-Kunsill Nru 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[1] ġiet emendata mid-Deċiżjoni tal-Kunsill 2006/512/KE tas-17 ta’ Lulju 2006[2]. L-Artikolu 5(a) tad-Deċiżjoni 1999/468/KE emendata daħħlet proċedura regolatorja bi skrutinju għall-miżuri ta' ambitu ġenerali maħsuba biex jemendaw elementi mhux essenzjali ta' strument bażiku adottat skond il-proċedura msemmija fl-Artikolu 251 tat-Trattat, fosthom billi jitneħħew uħud minn dawk l-elementi jew billi jkun supplimentat l-istrument biż-żieda ta' elementi ġodda mhux essenzjali. 1.2. Armonizzazzjoni prijoritarja u armonizzazzjoni ġenerali F’dikjarazzjoni konġunta[3], il-Parlament, il-Kunsill u l-Kummissjoni waqqfu lista ta’ strumenti bażiċi li kien urġenti li jaddattaw għad-deċiżjoni emendata sabiex tiddaħħal proċedura regolatorja bi skrutinju l-ġdida (armonizzazzjoni prijoritarja). Sabiex il-proċedura regolatorja bi skrutinju tkun applikabbli għall-istrumenti l-oħra adottati b’kodeċiżjoni diġà fis-seħħ fiż-żmien meta daħlet fis-seħħ id-Deċiżjoni 2006/512/KE, id-dikjarazzjoni konġunta titlob ukoll l-aġġustament ta' dawn l-istrumenti, skond il-proċeduri applikabbli (armonizzazzjoni ġenerali). Il-Kummissjoni impenjat ruħa li tipproċedi għall-eżami ta’ dawn l-istrumenti kollha, sabiex qabel l-aħħar ta’ l-2007 tressaq il-proposti leġiżlattivi sabiex taddatahom, jekk meħtieġ, għall-proċedura regolatorja bi skrutinju l-ġdida[4]. 1.3. Metodu osservat Kif diġà ssemma fil-komunikazzjoni tal-Kummissjoni lill-Parlament Ewropew u lill-Kunsill ta’ (...), il-Kummissjoni wettqet eżami b'reqqa ta’ l-istrumenti adottati kollha f’kodeċiżjoni, sabiex jidentifikaw dawk li jagħtu setgħat lill-Kummissjoni sabiex tadotta miżuri ġenerali li għandhom l-għan jemendaw l-elementi mhux essenzjali ta' l-istrument bażiku kkonċernat. B’hekk il-Kummissjoni setgħet tidentifika aktar minn 200 strument li kellhom jiġu addattati. Fost dawn l-istrumenti, uħud jidhru fil-programm ta' kodifikazzjoni tal-Kummissjoni. Dan hu l-każ tar-Regolament tal-Kunsill (KE) Nru 1172/98 dwar prospetti ta' l-istatistika rigward it-trasport ta' merkanzija bit-triq[5]. L-aġġustament għall-proċedura l-ġdida għandu jsir, skond l-istat ta’ progress tal-proċess ta’ kodifikazzjoni, jekk b’konverżjoni tal-proposta kkodifikata b'kitba mill-ġdid, jew, bħal f’dan il-każ, permezz ta' emenda leġiżlattiva. 2. ELEMENTI LEGALI TAL-PROPOSTA L-aġġustament għandu l-għan idaħħal il-proċedura regolatorja bi skrutinju, bħalma hi organizzata mill-Artikolu 5a tad-Deċiżjoni 1999/468/KE emendata. F’dan il-każ, ir-Regolament (KE) Nru 1172/98, jistipula li l-Kummissjoni għandha s-setgħa taddatta l-karatteristiċi tal-ġabra tad- data u l-kontenut ta’ l-annessi, tadotta rekwiżiti minimi ta’ preċiżjoni tar-riżultati statistiċi trażmessi mill-Istati Membri u t-termini u l-kundizzjonijiet ta' l-implimentazzjoni tar-regolament imsemmi, kif ukoll il-miżuri għall-aġġustament tiegħu għall-progress ekonomiku u tekniku. Billi dawn il-miżuri huma ta' ambitu ġenerali maħsuba biex jemendaw elementi mhux essenzjali ta' dan ir-Regolament jew billi jissupplimentaw dan ir-Regolament biż-żieda ta' elementi mhux essenzjali ġodda, huma għandhom jiġu adottati skond il-proċedura regolatorja bi skrutinju stipulata fl-Artikolu 5a tad-Deċiżjoni 1999/468/KE. Peress li l-istrument bażiku hu regolament, l-aġġustament għandu jsir minn strument ekwivalenti. 2007/0269 (COD) Aġġustament għall-proċedura regolatorja bi skrutinju Proposta għal REGOLAMENT TAL-PARLAMENT EWROPEW U TAL-KUNSILL li temenda ir-Regolament tal-Kunsill (KE) Nru 1172/98 dwar prospetti ta' l-istatistika rigward it-trasport ta' merkanzija bit-triq, għal dak li għandu x’jaqsam mal-ħiliet ta’ twettiq mogħtija lill-Kummissjoni IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu, Wara li kkunsidraw il-proposta mill-Kummissjoni[6], Wara li kkunsidraw l-opinjoni tal-Kumitat Ekonomiku u Soċjali Ewropew[7], Waqt li jaġixxu skond il-proċedura stabbilita fl-Artikolu 251 tat-Trattat[8], Billi: (1) Ir-Regolament tal-Kunsill (KE) Nru 1172/98 tal-25 ta' Mejju 1998 dwar prospetti ta’ l-istatistika rigward it-trasport ta' merkanzija bit-triq[9] jistipula li ċerti miżuri għandhom ikunu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li jistabbilixxi l-proċeduri għall-eżerċitar ta' setgħat ta' implimentazzjoni mgħoddija lill-Kummissjoni[10]. (2) Id-Deċiżjoni 1999/468/KE kienet emendata mid-Deċiżjoni 2006/512/KE, li introduċiet proċedura regolatorja bi skrutinju għal miżuri ta' ambitu ġenerali mfassla biex jemendaw elementi mhux essenzjali ta' strument bażiku adottat skond il-proċedura msemmija fl-Artikolu 251 tat-Trattat, fosthom billi tħassru wħud minn dawk l-elementi jew billi l-istrument kien supplementat biż-żieda ta' elementi ġodda mhux essenzjali. (3) Skond l-istqarrija bi sħab tal-Parlament Ewropew, il-Kunsill u l-Kummissjoni[11] dwar id-Deċiżjoni 2006/512/KE, biex din il-proċedura l-ġdida tkun applikabbli għal strumenti adottati skond il-proċedura stabbilita fl-Artikolu 251 tat-Trattat li huma diġà fis-seħħ, dawn l-istrumenti jridu jkunu aġġustati skond il-proċeduri applikabbli. (4) F’dak li għandu x’jaqsam mar-Regolament (KE) Nru 1172/98, jistipula li l-Kummissjoni għandha s-setgħa taddatta l-karatteristiċi tal-ġabra tad- data u l-kontenut ta’ l-annessi, tadotta rekwiżiti minimi ta’ preċiżjoni tar-riżultati statistiċi trażmessi mill-Istati Membri u t-termini u l-kundizzjonijiet ta' l-implimentazzjoni tar-regolament imsemmi, kif ukoll il-miżuri għall-aġġustament tiegħu għall-progress ekonomiku u tekniku. Billi dawn il-miżuri huma ta' ambitu ġenerali maħsuba biex jemendaw elementi mhux essenzjali ta' dan ir-Regolament jew billi jissupplimentaw dan ir-Regolament biż-żieda ta' elementi mhux essenzjali ġodda, huma għandhom jiġu adottati skond il-proċedura regolatorja bi skrutinju stipulata fl-Artikolu 5a tad-Deċiżjoni 1999/468/KE. (5) Ir-Reġolament (KE) Nru 1972/98 għandu għalhekk ikun emendat kif xieraq, ADOTTAW DAN IR-REGOLAMENT: Artikolu 1 Ir-Regolament (KE) Nru 1172/98 huwa emendat kif ġej: 1. L-Artikolu 3(4) huwa ssostitwit b'dan li ġej: "4. “L-aġġustament tal-karatteristiċi tal-ġbir tad- data u l-kontenut ta' l-annessi għandhom jiġu addottati mill-Kummissjoni. Dawn il-miżuri maħsuba jemendaw l-elementi mhux meħtieġa ta’ dan l-istrument huma implimentati skond il-proċedura regolatorja bi skrutinju msemmija fl-Artikolu 10(3)”. 2. L-Artikolu 4 hu ssostitwit b'dan li ġej: “Artikolu 4 Il-preċiżjoni tar-riżultati Il-metodi għall-ġbir u l-ipproċessar tad- data għandhom jiġu żviluppati biex jassiguraw li r-riżultati ta' l-istatistika trażmessi mill-Istati Membri jilħqu l-livelli minimi tal-preċiżjoni, waqt li jitqiesu l-karatteristiċi strutturali tat-trasport bit-triq fl-Istati Membri. L-eżiġenzi ta’ preċiżjoni huma adottati mill-Kummissjoni. Dawn il-miżuri maħsuba jemendaw l-elementi mhux essenzjali ta’ dan ir-regolament billi jissumplimentawh huma implimentati skond il-proċedura regolatorja bi skrutinju msemmija fl-Artikolu 10(3)”. 3. L-Artikolu 5, il-paragafu (2) huwa ssostitwit b'dan li ġej: " 2. It-termini u l-kundizzjonijiet għat-trażmissjoni tad- data msemmija fil-paragrafu 1, inklużi, jekk ikun hemm, l-iskedi statistiċi bbażati fuq din id- data , għandhom jiġu stabbiliti skond il-proċedura speċifikata fl-Artikolu 10(2)”. 4. L-Artikolu 6 jiġi ssostitwit b'dan li ġej: “Artikolu 6 Tixrid ta' riżultati Id-dispożizzjonijiet dwar it-tixrid tar-riżultati ta' l-istatisitika rigward it-trasport tal-merkanzija bit-triq, inklużi l-istruttura u l-kontenut tar-riżultati li għandhom jixxerdu, huma ddefiniti skond il-proċedura msemmija fl-Artikolu 10(2)”. 5. L-Artikolu 9 ġie emendat kif ġej : (a) L-ewwel frażi tinbidel b'dan li ġej: “Il-miżuri ta’ implimentazzjoni ta' dan ir-Regolament, inklużi l-miżuri għall-aġġustament tiegħu b'riżq il-progress ekonomiku u tekniku, huma stabbiliti, sakemm dan ma jkunx jinvolvi żieda sproporzjonata ta' l-ispiża għall-Istati Membri u/jew piż fuq dawk li jirrispondu, b'konformità mal-proċeduri speċifikati fl-Artikolu 10”. (b) It-tieni u t-tielet subparagrafi li ġejjin huma miżjuda: Il-miżuri msemmija fl-ewwel u fit-tieni daħla maħsuba jemendaw l-elementi mhux essenzjali ta’ dan ir-regolament, kif ukoll billi jissumplimentawh, huma implimentati skond il-proċedura regolatorja bi skrutinju msemmija fl-Artikolu 10(3)”. Il-miżuri msemmija fit-tielet u fir-raba’ daħla huma implimentati skond il-proċedura msemmija fl-Artikolu 10(2). 6. L-Artikolu 10 jiġi ssostitwit b'dan li ġej: “Artikolu 10 1. Il-Kummissjoni għandha tiġi assistita mill-Kumitat tal-Programm Statistiku stabbilit bid-Deċiżjoni tal-Kunsill 89/382/KEE, Euratom[12]. 2. Fejn issir riferenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, wara li jkunu kkunsidrati d-dispożizzjonijiet ta' l-Artikolu 8 tagħha. Il-perjodu stabbilit fl-Artikolu 4(3) tad-Deċiżjoni 1999/468/KE għandu jkun ta' tliet xhur. 3. Fejn issir referenza għal dan il-paragrafu, għandhom japplikaw l-Artikoli 5a(1 sa 4 u 5a) u l-Artikolu 7 tad-Deċiżjoni 1999/468/KE, b'konformità mad-dispożizzjonijiet ta' l-Artikolu 8 tiegħu. Artikolu 2 Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 184, 17.7.1999, p. 23. Id-Deċiżjoni kif emendata mid-Deċiżjoni Nru 2006/512/KE (ĠU L 200, 22.7.2006, p. 11). [2] ĠU L 200, 22.7.2006, p. 11. [3] GU L 255, 21.10. 2006, p. 1. [4] PE 376.314v01-00 – A6-0236/2006 (dikjarazzjoni tal-Kummissjoni annessa mar-rapport tal-Parlament). [5] ĠU L 163, 6.6.1998, p.1. Ir-Regolament kif emendat mir-Regolament (KE) Nru 1893/2006 tal-Parlament Ewropew u tal-Kunsill ta’ l-20 ta’ Diċembru 2006 (ĠU L 393, 30.12.2006, p.1) [6] ĠU C, ..., p. . [7] ĠU C, ..., p. . [8] ĠU C, ..., p. . [9] ĠU L 163, 6.6.1998, p.1. Ir-Regolament kif emendat mir-Regolament (KE) Nru 1893/2006 tal-Parlament Ewropew u tal-Kunsill ta’ l-20 ta’ Diċembru 2006 (ĠU L 393, 30.12.2006, p.1) [10] ĠU L 184, 17.7.1999, p. 23. Id-Deċiżjoni kif emendata mid-Deċiżjoni Nru 2006/512/KE (ĠU L 200, 22.7.2006, p. 11). [11] GU L 255, 21.10. 2006, p. 1. [12] ĠU L 181, 28.6.1989, p. 47.